Liveadur - Wikipedia

# Liveadur

### Diwar Wikipedia, an holloueziadur digor

Er yezhoniezh e vez implijet an termen liveadur (saoz.: neutralisation) war tachenn ar fonologiezh hag ar fonetik evit komz eus ar fed ma teu da vezañ liveet un diforc'h etre daou fonem. Da lâret eo e kenarroudoù fonetikel pe fonologel 'zo ne vez ket enebiet ken fonemoù resis dre ma'c'h a da get an diforc'h etre perzhioù resis:

Liveadur al lec'h distagañ Bez' ez eus e saozneg tri fonem dre fri enebiet an eil ouzh ar re all peurliesañ:

  sum (/sʌm/: "sammad"/"sammadur")
  sun (/sʌn/: "heol")
  sung (/sʌŋ/: "kanet")

Ne vez ket enebiet ar sonennoù dre fri-mañ avat dirak ar c'hensonennoù dre serriñ (/p, t, k/) e diabarzh an hevelep morfem:

  /m/ nemetken dirak /p/
  /n/ nemetken dirak /t/
  /ŋ/ nemetken dirak /k/

Liveadur ar vouezh: E brezhoneg, evel meur a yezh all, en o zouez an alamaneg, an izelvroeg, an turkeg hag ar ruseg, e vez divouezhiet ar kensonennoù dre serriñ e dibenn ur ger, da lâret eo e vez liveet an diforc'h /t/ ~ /d/, /p/ ~ /b/, /k/ ~ /g/ e dibenn ar gerioù, d.s. "boaz" (anv-kadarn) distaget dres evel "boas" (anv-gwan) daoust d'an doare-skrivañ.

En afrikaneg da skouer e teu meur a c'her da vezañ heñvelson abalamour d'al liveadur, d.s. hard ("kalet") distaget dres evel hart '("kalon").

## [kemmañ] Gwelit ivez:

- Fonologiezh
- Arc'hfonem

| Porched ar yezhoù hag ar skriturioù – Adkavit pennadoù Wikipedia a denn d'ar yezhoù.

Adtapet diwar "http://br.wikipedia.org../../../l/i/v/Liveadur.html"

Rummadoù ar bajenn: Fonetik ha fonologiezh

##### Views

- Pennad
- Kaozeadenn
- Stumm a-vremañ pe stumm red

##### Kemer perzh

- Skoazell
- Porched ar gumuniezh
- Tavarn
- Roadoù

##### Klask

##### E yezhoù all

- English